Nampaknya… ‘Kurt’ Akan Tidak Terlibat Dalam “Ant-Man and The Wasp: Quantumania”
Ant-Man and The Wasp: Quantumania bakal menjadi lebih besar dengan Scott Lang, Hope Van Dyne, Hank Pym dan Janet Van Dyne bersedia untuk menentang Kang the Conqueror.  Francais ini tetap menyeronokkan walaupun apa yang berlaku dalam ceritanya tidak begitu memberi kesan besar pada MCU. Tetapi, ansuran seterusnya bakal mencetuskan sesuatu yang lebih besar untuk Fasa 4 MCU dan seterusnya. Kesannnya.. beberapa watak komik terpaksa disisihkan dari filem akan datang.  Semasa temu bual dengan Screen Rant di tayangan perdana Moon Knight baru-baru ini, bintang The Suicide Squad dan Dune, David Dastmalchian mengesahkan bahawa dia tidak diminta untuk mengulangi semula wataknya sebagai kawan Scott, Kurt dalam filem ketiga Ant-Man. Dengan T.I. tidak lagi kembali, Luis kini menjadi rakan terakhir Scott yang ‘mungkin’ muncul dalam filem akan datang.  Walaupun watak Kurt lebih kepada ‘comic-relief’ yang menyeronokkan dan kelakar, ketiadaanya dalam filem kali ini mungkin kerana tidak sesuai dengan situasi yang dihadapi oleh rakannya, Scott Lang, yang akan berhadapan dengan Kang – antara penjahat utama yang akan memberi impak kepada Fasa 4 MCU.  Dalam Ant-Man and The Wasp: Quantumania, Paul Rudd dan Evangeline Lilly sekali lagi membawa watak kegemaran peminat iaitu Scott Lang/Ant-Man and Hope van Dyne/Wasp. Kedua-dua watak itu kali terakhir dilihat peminat semasa peristiwa Avengers: Endgame. Filem akan datang turut menyaksikan kepulangan Michael Douglas dan Michelle Pfeiffer yang akan meneruskan peranan mereka sebagai Hank Pym dan Janet Van Dyne.  Filem ketiga Ant-Man bakal memperkenalkan pendatang baru MCU iaitu Kathryn Newton (The Society, Freaky) yang akan memainkan peranan sebagai Cassie Lang, watak yang sebelum ini dilakonkan oleh Abby Ryder Fortson dalam filem pertama dan Emma Fuhrmann dalam filem Endgame. Watak penjahat utama, Kang the Conqueror akan dilakonkan bintang Lovecraft Country, Jonathan Majors. Ant-Man and The Wasp: Quantumania sekali lagi diarahkan oleh Peyton Reed, berdasarkan lakonlayar yang ditulis oleh Jeff Loveness (Rick and Morty). Marvel Studios menetapkan tarikh tayangan pada 28 Julai 2023.